text: Hedensted har kedelig rekord
  28 december 2011 kl. 10.31
  Hedensted kommune har danmarks-rekord i lukkedage i daginstitutionerne. Det viser en opgørelse, som Ministeriet for Børn og Undervisning har lavet.
  Hele 25 gange næste år vil børnehaver og alderintegrerede instituioner i Hedensted holde lukket på almindelige hverdage. 
  Det er tre UGER mere end gennemsnittet i landets kommuner. 
  Lukkedagene er til stor frustration for forældre, og ministeren vil nu endnu en gang understrege overfor kommunerne, at antallet af lukkedage skal ned. 
  Kommunerne planlægger samlet set at skære en lille smule ned på antallet af lukkedagene næste år, men i Hedensted går det den modsatte vej. 
  Ifølge Ole Vind, der er formand for børneudvalget i Hedensted Kommune, skyldes de mange lukkedage, at rigtigt mange børn alligevel ikke kommer i ferierne.
  